శ్రీకుమార్ బెనర్జీ

డాక్టర్ శ్రీకుమార్ బెనర్జీ (1946 ఏప్రిల్ 25 - 2021 మే 23), ఒక భారతీయ మెటలర్జికల్ ఇంజనీర్. అటామిక్ ఎనర్జీ కమిషన్ ఆఫ్ ఇండియా (ఎఇసిఐ) ఛైర్మన్ గీ, అటామిక్ ఇంధన విభాగం (డి. ఎ. ఇ. ఇ) కార్యదర్శిగా ఆయన 2012 ఏప్రిల్ 30న పదవీ విరమణ చేసాడు. డిఎఇ ఛైర్మన్ గా పనిచేయడానికి ముందు, ఆయన 2004 ఏప్రిల్ 30 నుండి 2010 మే 19 వరకు భాభా అటామిక్ రీసెర్చ్ సెంటర్ (బార్క్) డైరెక్టర్ గా ఉన్నాడు. ముంబైలోని భాభా అటామిక్ రీసెర్చ్ సెంటర్లో డిఎఇ హోమీ భాభా చైర్ ప్రొఫెసర్ గా కూడా పనిచేసాడు. ఆయన గొప్ప భౌతిక లోహశాస్త్రవేత్తగా ప్రసిద్ధి చెందాడు. 

 కెరీర్ 
1967లో, శ్రీకుమార్ బెనర్జీ ఇండియన్ ఇన్‌స్టిట్యూట్ ఆఫ్ టెక్నాలజీ ఖరగ్‌పూర్ నుండి మెటలర్జికల్ ఇంజనీరింగ్ ఆనర్స్ తో బీ.టెక్. డిగ్రీని పూర్తిచేసాడు. ఆ తరువాత, ఆయన బార్క్ లో శిక్షణ పొందాడు. ఆయన 1968లో బార్క్ పూర్వపు లోహశాస్త్ర విభాగంలో చేరాడు. తన మొత్తం శాస్త్రీయ వృత్తిని ఈ సంస్థలో గడిపాడు. బార్క్ లో తన కెరీర్ మొదటి కొన్ని సంవత్సరాలలో ఆయన చేసిన కృషి ఆధారంగా, 1974లో ఖరగ్‌పూర్ లోని ఐఐటి ద్వారా మెటలర్జికల్ ఇంజనీరింగ్ లో పిహెచ్డి డిగ్రీని అందుకున్నాడు.

ఆయన విదేశాలలో సందర్శక పదవులను నిర్వహించాడు, వీటిలో సస్సెక్స్ విశ్వవిద్యాలయం, బ్రైటన్, ఇంగ్లాండ్, మాక్స్-ప్లాంక్-ఇన్స్టిట్యూట్ ఫర్ మెటాల్ఫోర్స్చంగ్, సిన్సినాటి విశ్వవిద్యాలయం, ఒహియో స్టేట్ యూనివర్శిటీ, అమెరికా (విజిటింగ్ ఫ్యాకల్టీగా) మొదలైనవి ఉన్నాయి.
 గుర్తింపు 
డాక్టర్ శ్రీకుమార్ బెనర్జీకి సైన్స్ అండ్ టెక్నాలజీ ఇన్ ఇంజనీరింగ్ సైన్స్ (1989) లో శాంతి స్వరూప్ భట్నాగర్ బహుమతి లభించింది, భారత ప్రభుత్వం ఆయనను పద్మశ్రీ పురస్కారంతో సత్కరించింది.

2010లో కలకత్తా విశ్వవిద్యాలయం ఆయనకు గౌరవ డాక్టరేట్ డిగ్రీని ప్రదానం చేసింది.

ఆయన ఇండియన్ అకాడమీ ఆఫ్ సైన్సెస్, బెంగళూరు, నేషనల్ అకాడమీ ఆఫ్ సైన్స్, ఇండియా, అలహాబాద్, ఇండియన్ నేషనల్ అకాడమీ అఫ్ ఇంజనీరింగ్ లో ఫెలోగా ఉన్నాడు.

ఆయన భాభా అణు పరిశోధనా కేంద్రంలో డిఎఇ హోమీ భాభా చైర్ ప్రొఫెసర్ గా పనిచేసాడు. 2014 మార్చి 21 నుండి మూడేళ్ల కాలానికి ఐఐటి ఖరగ్‌పూర్ బోర్డ్ ఆఫ్ గవర్నర్స్ ఛైర్మన్ గా నియమించబడ్డాడు.

 మరణం 
ఆయన నవీ ముంబైలోని తన నివాసంలో గుండెపోటుతో 2021 మే 23 తెల్లవారుజామున మరణించాడు. దీనికి నెల రోజుల ముందు, ఆయన కోవిడ్-19 నుండి కోలుకున్నాడు. 

 మూలాలు 

వర్గం:2021 మరణాలు
వర్గం:1946 జననాలు